- Tatatai
- <
- 6
- >

6
A Nat a Sipsip i pilik sen na bulit
1 6:1 Tatatai 4:6; 5:1A oroi ning a Nat a Sipsip i pilik sen a ningnigo na bulit miting na mais a bulit kaning na buk. A longor ning a halin diat a lalaun a akakes i arkabah ana elngena i arlar ana pungpugur mang, “Han ute!” 2 6:2 Sekaraia 1:8; 6:1-6Pa ning a tai, a oroi pas a kokok a hos salanigo tak. Pa esaning i kes saot ono, i tong pas a kaba raurau a harum, pa di saran tar a kukuh na king tana. I han ana rakrakai suir tolsot pas a harum.
3 Ning a Nat a Sipsip i pilik sen a munaur a bulit, a longor a munaur a lalaun a akakes i atongi mang, “Han ute!” 4 Ning a hos maleng i hanot i kubar. Pa esaning i kes saot ono di saran tar a rakrakai tana suir kibas sen a balmolmol mite na rakrakan hanua, pa tarai lar umkol artalai la. Pa di saran tar a tnan liwan a harum tana.
5 Ning a Nat a Sipsip i pilik sen a munatol a bulit, a longor a munatol a lalaun a akakes i atongi mang, “Han ute!” Ning a tai, a oroi pas a mutmut a hos salanigo tak. Pa esaning i kes saot ono, ting na kuna i tong pas a sikel. 6 Pa a longor takai a utna i arlar ana elngen takai na arpotor in diat a lalaun a akakes i atongi mang, “A matana utna ir abit kol. Dir lou takai a kilogrem a wit ana takai a denaria,*6:6 Takai a denaria i arlar ana arlou anuna tik ta barsan ana ning a pukakiar a titol. pa dir lou natol a kilogrem a bali†6:6 Naur a ngas a ulai ning di tol a palawa ana wandiau, a wit pa bali. A wit i wakak tana bali. otleng ana takai a denaria. Ika gong di alaulau naur a utna ne: a wain pa wel a oliw.”
7 Ning a Nat a Sipsip i pilik sen a mundiat a bulit, a longor a elngen a mundiat a lalaun a akakes i atongi mang, “Han ute!” 8 6:8 Jeremaia 15:1-3; Esekiel 5:12, 17; 14:21Ning a tai, a oroi pas a kubus a hos salanigo tak. Pa esaning i kes saot ono a risana A Minat. Pa e Hedes, a hanua anunla ning la mat, i mur milau i. Di saran tar a warkurai tandiau sur diar umkol ning a kunum a tarai miting na diat a kunum a tarai mite na rakrakan hanua. Diar umkol la ana liwan a harum, pa munurak, pa na laulau a tinsaman, pa na rokoio na inagoi otleng mite na rakrakan hanua.
9 Ning a Nat a Sipsip i pilik sen a mundilima na bulit, a oroi a ingunla ning di ka umkol tar la, anasa la mur sot pas a warwara ane God pa la warwara talapor ono. A oroi la tinglain na logo na tun artabar. 10 La arkabah ana tnan elngenla mange, “Leklek, u a King, u totoh pa u momol. Nangse ma ur warkurai la ning la kes te na rakrakan hanua pa ur keles a sulukimila tetek la?” 11 6:11 Tatatai 7:9, 13; 19:14Lamur di saran tar taktakai a kokok a kaen tanla rop. Pa di atai la mang, lar kes siklik ulak pas, tuk ning dir umkol la otleng ning la titol taum onla ana Wakak a Warwara, pa na tastasinla ana tortorot. Dir umkol la arlar onla ning di ka umkol nigon tar la, tuk a wawasinla ir sot.
12 6:12 Matiu 24:29; Aposel 2:20; Tatatai 8:12; 11:13; 16:18A oroi ning a Nat a Sipsip i pilik sen a mundiono na bulit. A tnan mamais i gulgule rakrakai kol, a kamis i mutmut arlar ana mutmut a kaen ning di toli ana hih a meme, pa kalang i kubar arlar ana suluk. 13 6:13 Aisaia 34:4Pa na nangnang saot na solsol la punga purum te na rakrakan hanua, arlar ana pirau a wana figla, ning a rakrakai a wuwu i wus la, pa la punga purum. 14 6:14 Tatatai 16:20Pa bakut otleng i rorom ka arlar ana mat ning di hini. Pa na mangir rop pa na lolo rop la karai pas kusun a ngasinla.
15 6:15 Aisaia 2:10, 19, 21A kingla mite na rakrakan hanua pa na ningnigo, na ningnigo anuna tena harumla, la ning la leklek ana gongonla, na tena rakrakai, na tena titol oros pa la ning bel na tena titol oros, la rop la parau ting na kulamla, pa ting na arpotor a tatatnan hatat saot na mangirla. 16 6:16 Luk 23:30Pa la woiwoi tetek na tatatnan hatat pa na mangir mang, “Mulor punga saot omila, pa mulor bunur mila kusun a patarna esaning i kes ting na keskes a king, pa kusun a balakut ana Nat a Sipsip! 17 6:17 Joel 2:11; Malakai 3:2Anasa anundiau a tnan pukakiar a balakut ka hanot, pa bel tik ir tolsot pas diau.”

- Tatatai
- <
- 6
- >

6:1: 6:1 Tatatai 4:6; 5:1

6:2: 6:2 Sekaraia 1:8; 6:1-6

*6:6: 6:6 Takai a denaria i arlar ana arlou anuna tik ta barsan ana ning a pukakiar a titol.

†6:6: 6:6 Naur a ngas a ulai ning di tol a palawa ana wandiau, a wit pa bali. A wit i wakak tana bali.

6:8: 6:8 Jeremaia 15:1-3; Esekiel 5:12, 17; 14:21

6:11: 6:11 Tatatai 7:9, 13; 19:14

6:12: 6:12 Matiu 24:29; Aposel 2:20; Tatatai 8:12; 11:13; 16:18

6:13: 6:13 Aisaia 34:4

6:14: 6:14 Tatatai 16:20

6:15: 6:15 Aisaia 2:10, 19, 21

6:16: 6:16 Luk 23:30

6:17: 6:17 Joel 2:11; Malakai 3:2

© 2023 Wycliffe Bible Translators Australia