- Tatatai
- <
- 21
- >

21
A tona langit pa tona rakrakan hanua
1 21:1 Aisaia 65:17; 2 Pita 3:13Lamur a oroi a tona langit pa tona rakrakan hanua, anasa a ningnigo na langit pa ningnigo na rakrakan hanua dia ka rorom, pa bel ma ta tasi. 2 21:2 Aisaia 52:1; 61:10; Hibru 11:16; 12:22; Tatatai 3:12Pa a oroi a tona Jerusalem, a hanua ane God, i han purum misaot na langit ta e God. Di ka sang tari larning di ka amermer wakak tar a hane sur anuna barsan sur diar taulai. 3 21:3 Wok Pris 26:11, 12; Esekiel 37:27; Sekaraia 2:10; 2 Korin 6:16Pa a longor a tnan elngen takai misaot na keskes a king i atongi mang, “Oroi, a hanua ane God ka kes taum ona tarai. I ot ir kes taum onla, pa lar hanot anuna tarai. E God ir kes taum onla, pa ir hanot anunla God. 4 21:4 Aisaia 35:10; 65:19; Tatatai 7:17Pa ir sah sen a luru matanla rop. Bel ma ta minat ulak, bel ta balmaris, bel ta tinangis pa bel ma ta kankan, anasa a ututnala tagun nating la ka rorom.”
5 21:5 2 Korin 5:17Pa esaning i kes ting na keskes a king i atongi mang, “Oroi, onone a atona ututnala rop!” Pa i atongi otleng mang, “Ur tumus akes a warwarala ne, anasa a warwarala ne la momol pa i tolsot pasi sur dir tortorot ono.” 6 21:6 Aisaia 55:1; Jeremaia 2:13; Jon 7:37; Tatatai 1:8, 17; 22:17Pa i atai iau mang, “Ka rop! Iau a Alpa pa Omega, a kamkamna pa araropna. Esaning i mos ar agangi ana malum miting na matmatana malum, a malum a lalaun, ning bel di sira lowi. 7 21:7 2 Samuel 7:14; Buk Song 89:26-27Esining ir tolsot pas a harum, ir kibas pas a ututnala rop ne, pa iau ar God anunai, pa ir hanot a natuklik.
8 21:8 Matiu 25:41; Hibru 10:38-39; Tatatai 20:15; 22:15“Na tena matmataut, pa la ning bel la tortorot, pa la ning anunla na toltol i dur, pa na tena umkol a tarai, pa la ning la tol na pamuk a toltol, na tena wah, la ning la lotu tetek a asasongo na godla, pa tena asasongola rop, anunla pukna kaning na tnan tung ning i irnga ana iah pa salfa. Ine a munaur a minat.”
A tona Jerusalem
9 Ning a hal a mais a angelo, ning la tong mais a besen ning i bukus ana mais a ararop a akadik, i hanot pa i atai iau mang, “Han ute, ar asangan tar u ana tona tinaulai, a hane anuna Nat a Sipsip.” 10 21:10 Esekiel 40:2A bukus ana Talngan Tabu, pa angelo ning i kibas pas iau usaot na tnan mangir ning i tur kas usaot. Pa i asangan tar iau oe Jerusalem, a hanua ane God, i han purum misaot na langit ta e God. 11 21:11 Aisaia 60:1-2, 19I sasai ana matatar ane God, a talaporna i pilpil arlar lar a wakak a hat ning a matana i abit, di atongi ana jaspa, pa i talapor arlar ana galas. 12 21:12 Esekiel 48:30-35Pa tnan woroh ning i tur talilisi, i tur kas usaot, pa ning a bonot pa pisir naur a taman, pa ning a bonot pa pisir naur a angelo la tur ting na tamanla. Ting na tamanla ning, di ka tumus tar a risan ning a bonot pa pisir naur a mangis a tarai Israel. 13 Natol a taman ditol tai sur a pukna ning a kamis i pusa ia, natol ting na matana labur, natol ting na matana tobar, pa natol ditol tai sur a pukna ning a kamis i sup ia. 14 A kama woroh na hanua ning, di toli ana ning a bonot pa pisir naur a hat. Pa ting na hatatla ning, di ka tumus tar a risan ning a bonot pa pisir naur a aposel anuna Nat a Sipsip.
15 21:15 Esekiel 40:3; Tatatai 11:1Pa takai a angelo ning mia warwara, i tong pas ning a utna ning di toli ana gol, suir mak a hanua Jerusalem ono, pa ir mak otleng na taman pa na woroh. 16 A hanua ning diat a ris ono, la arlar rop tar ka. A barahna pa palarna dia arlar ka. Ning i mak a hanua ana nuna tuka rakai, a barahna i arlar ana ning a bonot pa pisir naur a rip a stadia*21:16 I arlar ana naur a rip pa naur a mar (2,200) a kilomita., pa palarna pa tuntunurna, ditol arlar rop ka. 17 A angelo i mak a butbut ana woroh, i arlar ana ning a mar diat a bonot pa pisir diat a kubit†21:17 I arlar ana diono na bonot pa pisir dilima na kilomita.. I mak ana mak ning a tarai la sira titol ono.
18 21:18 Aisaia 54:11-12A woroh di toli ana jaspa, pa hanua di toli ana gol rop ka, ning i totoh kol arlar ana galas. 19 A kama woroh na hanua ning, di amermer tari ana urmatana ngas a hatat rop ning la wakak kol pa matanla i abit. A ningnigona di toli ana jaspa, a munaurna a sapaia, a bulu na hat, a munatolna a aget, a makada na hat, a mundiatna a emeral, a makada na hat, 20 a mundilimana a sadonik, a hat ning i kokok pa i kubar, a mundionona a konilian, a kubar a hat, a maisna a krisolait, a sinang a hat, a siwalna a beril, a makada na hat, a siukna a topas, a sinang a hat, ning a bonot onoi a krisopres, a makada na hat, ning a bonot pa pisir takai onoi a jasin, a bulu na hat, pa ning a bonot pa pisir naur onoi a ametis, a kubar a hat. 21 Takai a bonot pa pisir naur a taman, di toli ana kiau a kabokabolla. Ning a taman ning a kiau a kabokabol. A ngas ting na hanua di toli ana gol rop ka, i tai solsol arlar ana galas.
22 Bel a oroi ta rumai artabar ting na hanua ning, anasa a Leklek e God, ning i rakrakai kol, pa Nat a Sipsip, diau a rumai artabar tingia. 23 21:23 Aisaia 60:19-20; Tatatai 22:5A hanua ning bel i kapan sur a kamis pa kalang diar atalapori, anasa a matatar ane God ot i atalapori, pa Nat a Sipsip ot, a lam tingia. 24 21:24 Aisaia 60:3, 5A tarai miting na matanitula rop lar han ana talaporna, pa kingla mite na rakrakan hanua lar los kas anunla na matatar usaot teteki. 25 21:25 Aisaia 60:11Bel ma ta pukakiar ulak ning na taman lar tagar, anasa bel ma ir morom ulak tingia. 26 Na tarai miting na matanitula lar los kas anunla na ututnala na leklek, pa anunla na matatar usaot teteki. 27 21:27 Aisaia 52:1; Esekiel 44:9; 1 Korin 6:9-10Bel ta dur a utna ir kas tingui na hanua ning, pa bel tik ning i sira tol a ututnala na meme pa bel tik otleng ning i sira asasongo. La ka, ning di ka tumus tar a risanla ting na buk a lalaun ana Nat a Sipsip lar kas.

- Tatatai
- <
- 21
- >

21:1: 21:1 Aisaia 65:17; 2 Pita 3:13

21:2: 21:2 Aisaia 52:1; 61:10; Hibru 11:16; 12:22; Tatatai 3:12

21:3: 21:3 Wok Pris 26:11, 12; Esekiel 37:27; Sekaraia 2:10; 2 Korin 6:16

21:4: 21:4 Aisaia 35:10; 65:19; Tatatai 7:17

21:5: 21:5 2 Korin 5:17

21:6: 21:6 Aisaia 55:1; Jeremaia 2:13; Jon 7:37; Tatatai 1:8, 17; 22:17

21:7: 21:7 2 Samuel 7:14; Buk Song 89:26-27

21:8: 21:8 Matiu 25:41; Hibru 10:38-39; Tatatai 20:15; 22:15

21:10: 21:10 Esekiel 40:2

21:11: 21:11 Aisaia 60:1-2, 19

21:12: 21:12 Esekiel 48:30-35

21:15: 21:15 Esekiel 40:3; Tatatai 11:1

*21:16: 21:16 I arlar ana naur a rip pa naur a mar (2,200) a kilomita.

†21:17: 21:17 I arlar ana diono na bonot pa pisir dilima na kilomita.

21:18: 21:18 Aisaia 54:11-12

21:23: 21:23 Aisaia 60:19-20; Tatatai 22:5

21:24: 21:24 Aisaia 60:3, 5

21:25: 21:25 Aisaia 60:11

21:27: 21:27 Aisaia 52:1; Esekiel 44:9; 1 Korin 6:9-10

© 2023 Wycliffe Bible Translators Australia